SI

17. un 18. pants vai jebkurš no valsts noteikumiem par skaidras naudas un citu vērtslietu piegāžu pārvadājumiem un aizsardzību (SR oficiālais laikraksts Nr. 96/05, 16/08, 81/08, 86/09 un 17/11), 16. līdz 20. pants. 16. pants (1. klases aizsargātas piegādes vērtība nepārsniedz vērtību 30 000 euro apmērā) 1. 1. klases aizsargātas piegādes pārvadājumus veic ar diviem bruņotiem apsardzes darbiniekiem. 2. Pārvadājumus veic pārveidotā transportlīdzeklī ar šādu aprīkojumu: — fiziski nošķirtu pasažiera un kravas nodalījumu transportlīdzeklī ar fiksētu un biezu nodalošo sienu, kas ļauj glabāt aizsargāto piegādi kravas nodalījumā atsevišķi no pasažiera, — kravas nodalījumu bez stikliem, — no lokšņu metāla izgatavotu iebūvētu kases aparātu kravas nodalījumā, kas ļauj novietot piegādi kravas nodalījumā caur spraugu vai atveri pasažieru nodalījumā, — signālierīci, kas jāiedarbina ielaušanās gadījumā, — motora bloķēšanas sistēmu, kas novērš transportlīdzekļa aizdzīšanu, — saziņas un uzraudzības sistēmu. 3. Neatkarīgi no iepriekšējā punkta trešajā ievilkumā minētā noteikuma aizsargātās piegādes pārvadājumu var veikt, ja piegāde ir tehniski aizsargāta, noglabājot to pārveidotā portfelī, somā vai kasetē, kuri ir atsevišķi marķēti un kuru konstrukcija ir tāda, kas apgrūtina uzlaušanu un brīdina par to paņemšanu ar skaņu, gaismu, dūmiem vai tehnisku signālu. To pārvadā transportlīdzekļa kravas nodalījumā. 4. Neatkarīgi no 1. punktā minētā noteikuma aizsargāto piegāžu pārvadājumus var veikt ar vienu bruņotu apsardzes darbinieku gadījumā, ja aizsargātā piegāde ir aizsargāta ar sertificētu sistēmu skaidras naudas nokrāsošanai vai iznīcināšanai. 5. Apsardzes darbinieki valkā ložu necaurlaidīgas jakas vai ložu necaurlaidīgus kreklus. 17. pants (2. klases aizsargātas piegādes vērtība nepārsniedz vērtību 200 000 euro apmērā uz katru pārvadājuma transportlīdzekli) 1. 2. klases aizsargātu piegādi veic ar diviem bruņotiem apsardzes darbiniekiem. 2. Pārvadājumus veic pārveidotā transportlīdzeklī ar šādu aprīkojumu: — fiziski nošķirtu transportlīdzekļa pasažieru un kravas nodalījumu ar fiksētu biezu starpsienu, — kravas nodalījumu bez stikliem, — kravas nodalījumā iebūvētu kases aparātu, kas izgatavots no ložu necaurlaidīga lokšņu metāla, kurš apgrūtina urbšanu un griešanu, un kas ir novietots uz transportlīdzekļa šasijas iekšpusē un ļauj ievietot skaidru naudu caur spraugu vai atvērumu no pasažieru nodalījuma, — signālierīci, kas jāiedarbina ielaušanās gadījumā, — motora bloķēšanas sistēmu, kas novērš transportlīdzekļa aizvešanu, — saziņas un uzraudzības sistēmu. 3. Neatkarīgi no iepriekšējā punkta trešajā ievilkumā minētā noteikuma aizsargātās piegādes pārvadājumu var veikt, ja piegāde ir tehniski aizsargāta, noglabājot to pārveidotā portfelī, somā vai kasetē, kuri ir atsevišķi marķēti un kuru konstrukcija ir tāda, kas apgrūtina uzlaušanu un brīdina par to paņemšanu ar skaņu, gaismu, dūmiem vai tehnisku signālu. To pārvadā transportlīdzekļa kravas nodalījumā. 4. Apsardzes darbinieki valkā ložu necaurlaidīgas jakas vai ložu necaurlaidīgus kreklus. 17.a pants (3. klases aizsargātas piegādes vērtība nepārsniedz vērtību 800 000 euro apmērā uz katru pārvadājuma transportlīdzekli) 1. 3. klases aizsargātu piegādi veic ar vismaz diviem bruņotiem apsardzes darbiniekiem. 2. Pārvadājumus veic ložu necaurlaidīgā transportlīdzeklī ar šādu aprīkojumu: — atsevišķiem nodalījumiem apkalpei un kravai, — apkalpes nodalījumu no visām četrām pusēm aizsargā antiballistiskā aizsardzība M2/C2, — kravas nodalījumu, kas ir ložu necaurlaidīgs un kam ir ārējās durvis ar papildu drošības bultas aizslēgu, — signālierīci, — sistēmu, kas ierīkota transportlīdzekļa vai motora bloķēšanai no attāluma, paredzot iespēju to iedarbināt no drošības kontroles centra (turpmāk SCC), — saziņas sistēmu, kas darbojas, neatverot durvis (intercom), — saziņas un uzraudzības sistēmu. 3. Apsardzes darbinieki valkā ložu necaurlaidīgas jakas. 18. pants (pārvadājumi attiecībā uz 4. klases aizsargātu piegādi ar vērtību ne vairāk kā 4 000 000 euro apmērā uz katru pārvadājuma transportlīdzekli) 1. 4. klases aizsargātas piegādes pārvadājumus veic ar vismaz trijiem bruņotiem apsardzes darbiniekiem. 2. Pārvadājumus veic ložu necaurlaidīgā transportlīdzeklī ar šādu aprīkojumu: — atsevišķiem nodalījumiem apkalpei un kravai, — apkalpes nodalījumu no visām četrām pusēm aizsargā antiballistiskā aizsardzības sistēma FB 3, — kravas nodalījumu bez logiem un ārējām durvīm ar papildu drošības bultas aizslēgu, — signālierīci, — sistēmu, kas ierīkota transportlīdzekļa vai motora bloķēšanai no attāluma, paredzot iespēju to iedarbināt no drošības kontroles centra (turpmāk SCC), — saziņas sistēmu, kas darbojas, neatverot durvis (intercom), — saziņas un uzraudzības sistēmu. 3. Apsardzes darbinieki valkā ložu necaurlaidīgas jakas. 19. pants (pārvadājumi attiecībā uz 5. klases aizsargātu piegādi ar vērtību ne vairāk kā 8 000 000 euro apmērā uz katru pārvadājuma transportlīdzekli) 1. 5. klases aizsargāto piegāžu pārvadājumus veic ar vismaz trijiem bruņotiem apsardzes darbiniekiem. 2. Apsardzes darbinieki valkā vismaz šādu aizsardzības aprīkojumu: — ložu necaurlaidīgas jakas un — aizsargķiveres. 3. Pārvadājumus veic ložu necaurlaidīgā transportlīdzeklī ar šādu aprīkojumu: — atsevišķu nodalījumu kravai, vadītājam un apsardzes darbiniekam, — transportlīdzeklim jābūt aizsargātam no visām četrām pusēm vismaz pret FB 3 kategorijas lodēm, — kravas nodalījumu bez stikliem, ar aizmugurējām durvīm un piekļuvi piegādēm no apkalpes nodalījuma, — signālierīci, — saziņas sistēmu, kas darbojas, neatverot durvis (intercom), — video novērošanas sistēmu transportlīdzekļa aizmugurē ar programmēšanas ierīci vadītāja kabīnē, — sakaru sistēmu, — uzraudzības sistēmu, kas ļauj tiešsaistē pārraudzīt piegādes pārvietošanos ar ne vairāk kā vienu minūti ilgiem starplaikiem pakalpojuma zonā bez pārtraukumiem no drošības uzraudzības centra (turpmāk SCC) un kas ļauj jebkurā laikā precīzi noteikt apsargātās piegādes atrašanās vietu, — sistēmu, kas uzstādīta transportlīdzekļa vai motora bloķēšanai no attāluma un ko nevar izslēgt no transportlīdzekļa. 4. Piegādi pavada personāla transportlīdzeklis ar diviem bruņotiem apsardzes darbiniekiem. Eskorta transportlīdzeklim ir aprīkojums tiešai saziņai ar drošības kontroles centru (turpmāk SCC). 20. pants (pārvadājumi attiecībā uz 6. klases aizsargātu piegādi ar vērtību ne vairāk kā 8 000 000 euro apmērā uz katru pārvadājuma transportlīdzekli) 1. 6. klases aizsargātu piegāžu pārvadājumus veic ar vismaz trijiem bruņotiem apsardzes darbiniekiem. 2. Apsardzes darbinieki valkā vismaz šādu aizsardzības aprīkojumu: — ložu necaurlaidīgas jakas un — aizsargķiveres. 3. Pārvadājumus veic ložu necaurlaidīgā transportlīdzeklī, kam ir aprīkojums, kurš minēts iepriekšējā panta 3. punktā, un antiballistiskā aizsardzība pret FB 4 kategorijas lodēm. 4. Pārvadājumu pavada ložu necaurlaidīgs transportlīdzeklis ar antiballistisko aizsardzību no visām četrām pusēm vismaz pret FB 3 kategorijas lodēm, ar trijiem bruņotiem apsardzes darbiniekiem. Pavadošajam transportlīdzeklim jābūt aprīkotam ar ierīci tiešai saziņai ar drošības kontroles centru (turpmāk SCC). Regulas par Regulas (ES) Nr. 1214/2011 īstenošanu pieņemšanas procedūra pašlaik norisinās un tajā ir paredzēti īpaši noteikumi: — tā atļauj, ka ārvalstu skaidras naudas pārvadājumu uzņēmumi var ar nosacījumiem, kas minēti Regulā (ES) Nr. 1214/2011 Slovēnijā pārvadāt arī citādu skaidro naudu (nevis tieši skaidro naudu euro), pārsniedzot Regulā (ES) Nr. 1214/2011 noteiktos 20 %, — atļauj, ka ārvalstu skaidras naudas pārvadājumu uzņēmumi var ar nosacījumiem, kas minēti Regulā (ES) Nr. 1214/2011 Slovēnijā pārvadāt arī citas vērtslietas (nevis tieši skaidro naudu euro vai citādu skaidro naudu), uz kurām neattiecas Regulas (ES) Nr. 1214/2011 noteikumi. Vērtslietas ir dārgmetāli, dārgakmeņi, mākslas darbi, kultūras mantojums, vērtīgi dokumenti u. tml. Kultūras mantojuma objekts ir tāds, kas ir klasificēts kā šāds objekts atbilstoši regulējumam, ko piemēro kultūras mantojuma objektu veidu klasifikācijai, valsts bagātības atbilstoši noteikumiem, kas paredz valsts bagātības aizsardzību, un muzeju krājumi atbilstoši noteikumiem, kas paredz muzeju krājumu glabāšanu. Gadījumā, kad tas īpašu apstākļu dēļ nav iespējams, var izmantot valsts noteikumus, kas minēti 22. pantā Noteikumos par skaidras naudas un citu vērtslietu piegāžu pārvadājumiem un aizsardzību (SR oficiālais laikraksts Nr. 96/05, 16/08, 81/08, 86/09 un 17/11).

20. pants vai jebkurš valsts noteikums atbilstoši Noteikumiem par skaidras naudas un citu vērtslietu piegāžu pārvadājumiem un aizsardzību (SR oficiālais laikraksts Nr. 96/05, 16/08, 81/08, 86/09 un 17/11), 16. līdz 20. pants, kā minēts attiecībā uz banknotēm.